

БАЗААРТ Вас позива на семинар

**ДРАМСКЕ ИГРЕ У НАСТАВИ**

који ће се одржати

**11. и 12. МАЈА** (субота и недеља), од **09.00 до 17.00**,  
у **ОШ "Вук Караџић"**, Таковска 41, Београд

Семинар [**Драмске игре у настави**](https://zuov-katalog.rs/index.php?action=page/catalog/view&id=1046) (435) упознаје наставника с различитим драмским техникама, од најједноставнијих (игре и загревања с драмским елементима), до сложених и целовитих (процесна драма). Фокус семинара је на примени ових техника и метода у настави, у складу са узрастом, индивидуалним карактеристикама и потребама ученика, циљевима и контекстом учења и специфичностима предмета.

Семинар је у потпуности интерактиван – одвија се кроз учешће полазника у свим вежбама. У завршници семинара, наставници осмишљавају и представљају **модел часа** у ком ће применити научене драмске технике и методе. Након искуства учествовања у драмским играма, полазници добијају и теоријско објашњење и писане материјале.

Циљ семинара је да, увођењем креативних драмских елемената, унапреди реализацију наставе, али и да допринесе креирању подстицајне и мотивишуће средине за учење и омогући васпитни утицај.

Семинар је намењен **наставницима на свим нивоима општег образовања, стручним сарадницима у вртићима и школама**и **васпитачима у дому**.

Семинар носи **16 бодова**. Цена по полазнику је **3.000 РСД**. Ако наставник плаћа из сопствених средстава, остварује **попуст од 20%**.

**ПРИЈАВИТЕ СЕ** маилом на адресу [seminari.bazaart@gmail.com](mailto:seminari.bazaart@gmail.com)**.**

Семинар је наведен у Каталогу ЗУОВ-а:

**435:** [Драмске игре у настави](https://zuov-katalog.rs/index.php?action=page/catalog/view&id=1046)

**Област**:           ОПШТА ПИТАЊА НАСТАВЕ  
Компетенција:            **К2** - **компетенције за поучавање и учење**

**Приоритет 3:** Унапређивање компетенција наставника у области планирања и реализације наставе оријентисане на исходе (подизање нивоа методичких знања релевантних за циљеве и исходе предмета/области)